
ОБЩИНА ДУЛОВО, ОБЛАСТ СИЛИСТРА
  7650 гр. Дулово, ул. „Васил Левски” 18, тел. 0864/23000, факс 23020
               e-mail: dulovokmet@abv.bg, http//dulovo.bg
    ДО
   ОБЩИНСКИ СЪВЕТ

                                                                    
                  гр. ДУЛОВО
ДОКЛАДНА ЗАПИСКА

                                                                         от
инж. Невхис Мустафа -  Кмет на Община Дулово

ОТНОСНО: Промяна статут на имоти от публична в частна общинска собственост в землището на село Грънчарово
Уважаеми  дами и господа общински съветници,
Поземлени имоти №18018.3.123, с начин на трайно ползване - за селскостопански, горски, ведомствен път, площ 2687 кв.м. по КККР на село Грънчарово, ПИ №18018.2.84, с начин на трайно ползване - за селскостопански, горски, ведомствен път, площ 2437 кв.м. по КККР на село Грънчарово са публична общинска собственост, без акт за собственост на основание чл.56, ал.2 от ЗОС. В миналото посочените имоти са осигурявали достъп до земеделски земи, но към настоящия момент същите изцяло попадат в границите на концесионната площ на находище „Балабана“ и са обградени единствено от имоти, стопанисвани от концесионера. По смисъла на чл. 6, ал. 1 от ЗОС визираните обекти са изгубили своето предназначение за трайно задоволяване на обществени потребности от местно значение и не изпълняват обслужващи функции спрямо органите на местното самоуправление и местната администрация.

Тъй като пътищата са с характер на вътрешни и не осигуряват достъп до имоти на трети лица, е налице правно основание да се счита, че техните общественообслужващи функции са окончателно преустановени. Трансформацията на собствеността от публична в частна общинска собственост ще разшири правните възможности на Общината за ефективно управление и опериране с имотите в рамките на концесионната площ, без с това да се засягат или увреждат правата на концесионера.

Предвид гореизложеното и с оглед постигане на административна целесъобразност, предлагам правният статут на ПИ № №18018.3.123 и ПИ № 18018.2.84 по КККР на с. Грънчарово да бъде променен от публична общинска собственост в частна общинска собственост.

На основание  чл. 21, ал. 1, т.8 от ЗМСМА, чл.6, ал. 1 от ЗОС и чл.5, ал.2 от Наредба за реда на придобиване, управление и разпореждане с общинското имущество, предлагам Общински съвет Дулово да вземе следното 

РЕШЕНИЕ :
I. Обявява от публична общинска собственост в частна общинска собственост –поземлен имот №18018.3.123, с начин на трайно ползване - за селскостопански, горски, ведомствен път, площ 2687 кв.м. по КККР на село Грънчарово.
II. Обявява от публична общинска собственост в частна общинска собственост –поземлен имот №18018.2.84, с начин на трайно ползване - за селскостопански, горски, ведомствен път, площ 2437 кв.м. по КККР на село Грънчарово.
III.  Възлага на кмета на Община Дулово да отрази промяната в регистъра на актовете за публична общинска собтвеност и издаде акт за частна общинска собственост за гореописания имот. 
IV. Настоящото решение да бъде изпратено на Кмета на Община Дулово и Областният управител на Област Силистра в 7-дневен срок от приемането му.
Настоящото решение  подлежи на оспорване в 14 –дневен срок пред Административен съд Силистра.

С уважение,
инж. Невхис Мустафа
Кмет на Община Дулово

Съгласувал:
Юмер Хатиб – заместник кмет на Община Дулово

Изготвил: 

Йордан Йорданов, юрисконсулт
